Medewerker Logistiek Verhuur | Kinly
Breda (MK2), NL
Kennis van AG&P ERP/CRM is een pré
Kennis van / affiniteit met audiovisueel apparatuur is gewenst Lykshuis glo haglik ná krag ‘per ongeluk afgeskakel is’ | Netwerk24
Lykshuis glo haglik ná krag ‘per ongeluk afgeskakel is’
Deur Kaydene Davids 16 Februarie 2020 20:09
Ure nadat ’n inwoner van Upington die lykshuis op dié Noord-Kaapse dorp besoek het, het die stank steeds aan haar klere vasgekleef.
“Ek kon dit nie uithou nie. Ek het uitgehardloop, gebraak. Die stank was onophoudelik”, sê Hadjee Monien Sulliman (70), ’n inwoner van Upington, wat Donderdag die lykshuis by die Dr. Harry Surtie-hospitaal besoek het.
Sulliman, wat buitelanders onder haar vlerk neem, moes Donderdag na die lykshuis gaan nadat ’n Bangladesjiese winkeleienaar, wat soos ’n kind vir haar was, dood is.
Sy moes reëlings tref om sy oorskot na Johannesburg te laat vervoer.
Met haar besoek was daar reeds 12 lyke wat op ’n nadoodse ondersoek gewag het.
Volgens haar het werknemers hier geweier om nadoodse ondersoeke te doen omdat die lugreëling buite werking is en daar geen handskoene of oorpakke is om hul werk te doen nie.
Ek kon dit nie uithou nie. Ek het uitgehardloop, gebraak. Die stank was onophoudelik.
Sulliman sê ná verskeie oproepe na hoë amptenare is ’n nadoodse ondersoek onder haglike toestande en met ’n onophoudelik stank in die lug wel op die winkeleienaar gedoen, maar sy is nie seker of nadoodse ondersoeke op die ander gedoen is nie.
“Ek is nie seker of die naasbestaandes van die ander oorledenes al hul geliefdes kon begrawe nie.”
Lebogang Majaha, woordvoerder van Noord-Kaapse gesondheidsdepartement, bevestig dat daar probleme met die koelkamer was nadat die krag per ongeluk afgeskakel is.
Hulle het met die werkers by die lykshuis vergader en het van hul besware opgelos.
“Die werkers het reeds hul dienste hervat en nadoodse ondersoeke voltooi.”
Meer oor: Upington